Beredskabscenter Aalborg måtte onsdag rykke ud til to naturbrande. Naturen er tør og man skal være meget opmærksom på åben ild og cigaretskodder.

Første brand opstod på Gadegårdsvej i Nørresundby. Her gik der ild i noget tørt græs. Derefter var der ild i et træ i en plantage i Svenstrup. - Der er en forøget risiko for naturbrande lige nu, siger Beredskabsmester ved Beredskabscenter Aalborg, Peter Ottosen til tv2nord.dk. Selvom der skulle komme lidt regn i løbet af dagen, fordamper den hurtigt. - Hvis vi ikke snart får noget mere regn, bliver det meget "spændende", siger Peter Ottosen.